Diari Oficial de la Generalitat Valenciana


Sumari del DOGV 7626, del 30-09-2015 (2015/7953)

RESOLUCIÓ de 23 de setembre de 2015, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de salmonel·losi en avicultura per a l'exercici 2015 previstes en l'Ordre 1/2015, de 5 d'agost, per la qual s'estableixen ajudes compensatòries pels costos de prevenció i eradicació de salmonel·losi en avicultura.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7626

Data del DOGV
:   30-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7953


Data del document
:   23-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 23 de setembre de 2015, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de salmonel·losi en avicultura per a l'exercici 2015 previstes en l'Ordre 1/2015, de 5 d'agost, per la qual s'estableixen ajudes compensatòries pels costos de prevenció i eradicació de salmonel·losi en avicultura. [2015/7953]  
El 9 de setembre de 2015 es va publicar l'Ordre 1/2015, de 5 d'agost, per la qual s'estableixen ajudes compensatòries pels costos de prevenció i eradicació de salmonel·losi en avicultura (DOCV 7611).  
L'ordre estableix, en l'apartat setè, que les sol·licituds es formalitzaran en instància, ben emplenada, dirigida a la consellera d'Agricultura, Medi Ambient, Canvi Climàtic i Desenvolupament Rural, en el termini de presentació que es determine en la convocatòria corresponent.  
  
Aquestes ajudes, amb número de registre SA.42442(2015/XA), s'ajusten al que disposa l'article 26 del Reglament (UE) núm. 702/2014 de la Comissió de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (DO L 193, 01.07.2014).  
Així mateix, l'apartat quart bis, estableix que la convocatòria d'estes ajudes es realitzarà mitjançant una resolució del director general competent en matèria de ramaderia  
La publicació de la present resolució, té com a objecte iniciar, per a l'exercici 2015, el procés de sol·licitud i tramitació de les ajudes esmentades.  
Per tot això, resolc:  
  
Apartat primer  
Convocar per a l'exercici 2015, les ajudes compensatòries pels costos de prevenció i eradicació de salmonel·losi en avicultura, les bases reguladores de les quals estan contingudes en l'Ordre 1/2015, de 5 d'agost de 2015, de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7611, 09.09.2015).  
  
Apartat segon  
D'acord amb la Llei 8/2014, de Pressupostos per a l'exercici 2015, la dotació pressupostària serà de 397.560,40 euros amb càrrec a la línia T3081 000, capítol IV del programa 714.80, Desenvolupament i Millora de la Ramaderia, repartits de la manera següent:  
Grup A: autocontrols i mesures biosanitàries, inclourà les despeses descrites en l'apartat sext de l'annex de l'esmentada Ordre 1/2015: 258.414,00 ?.  
Grup B: compra i administració de vacunes de salmonel·la, inclourà les despeses descrites en l'apartat sext de l'annex de l'Ordre 1/2015: 139.146,40 ?.  
  
Apartat tercer  
El termini de presentació de sol·licituds per a l'exercici 2015 serà de 10 dies hàbils comptats a partir de l'endemà de la publicació de la present resolució en el Diari Oficial de la Comunitat Valenciana.  
Les sol·licituds es presentaran per mitjà d'ompliment del model facilitat en impresos normalitzats en la pàgina web d'aquesta conselleria (http://www.gva.es/es/inicio/procedimientos'id\_proc=3268&version=amp), o en els llocs i formes previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Apartat quart  
El desenvolupament del pla de serveis i actuacions previst serà justificat davant de l'administració fins al dia 15 d'octubre de 2015, tal com estableix l'apartat deu de l'annex de l'Ordre 1/2015, de 5 d'agost.  
Aquesta resolució és definitiva en via administrativa i s'hi pot interposar, potestativament, un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la publicació, o impugnar-se directament davant de l'orde jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la publicació davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14.07.1998).  
  
  
València, 23 de setembre de 2015.- El director general d'Agricultura, Ramaderia i Pesca: Rogelio Llanes Ribas.